turjo4nis/wikipedia-bn-dump-20250701 huggingface dataset:
বড় ফ্লেমিঙ্গো

বড় ফ্লেমিংগো (Phoenicopterus roseus) হলো ফ্ল্যামিংগো পরিবারের সর্বাধিক বিস্তৃত প্রজাতি। আফ্রিকা, দক্ষিণ-পশ্চিম ইউরোপ এবং দক্ষিণ এশিয়ার জলাভূমি অঞ্চলে এটি পাওয়া যায়। এটি ফ্লেমিংগোর সবচেয়ে বড় আকারের প্রজাতি, যার গড় দৈর্ঘ্য ৫ ফুট এবং ভর ৮ পাউন্ড। এদের ডানার দৈর্ঘ্য ৪ থেকে ৬ ফুট। বড় ফ্লেমিংগো বন্য পরিবেশে ২০ বছর পর্যন্ত বেঁচে থাকে। এদের খাদ্যতালিকায় বীজ, শেত্তলা এবং ছোট ছোট ইনভার্টিব্রেটস থাকে।

পাখিটি নোনা জলযুক্ত কাঁদা সমতল এবং অগভীর উপকূলীয় উপহ্রদে বাস করে। এরা পা ব্যবহার করে পানিকে কাদা করে ফেলে, তারপর কাদা হতে ঠোটের মাধ্যমে জল চুষে অন্যত্র ফেলে দেয় এবং ছোট চিংড়ি, বীজ, নীল-সবুজ শেত্তলা, মাইক্রোস্কোপিক জীব এবং মল্লাস্কা ছেঁকে বের করে। বড় ফ্লেমিংগো মূলত মাথা নিচু করে খাবার গ্রহণ করে।  এর উপরের চোয়াল নড়াচড়ার যোগ্য এবং তার খুলির সাথে দৃঢ়ভাবে যুক্ত বা স্থির নয়। এটি জুনাগড় রাজ্যের রাষ্ট্রীয় পাখি ছিল।

তথ্যসূত্র

বহিঃসংযোগ
 Performing greater flamingos in open field
 Greater flamingo - Species text - The Atlas of Southern African Birds

আইইউসিএন লাল তালিকার ন্যূনতম উদ্বেগজনক প্রজাতি
মধ্য এশিয়ার পাখি
আফ্রিকার পাখি
ইউরোপের পাখি
মধ্যপ্রাচ্যের পাখি
মধ্যপ্রাচ্যের প্রাণিকুল
১৮১১-এ বর্ণিত পাখি
গুজরাতের প্রতীক
পিটার সিমোন পালাস কর্তৃক নামকরণকৃত ট্যাক্সা
চাটখিল

চাটখিল বাংলাদেশের দক্ষিণাঞ্চলের চট্টগ্রাম বিভাগের অন্তর্গত নোয়াখালী জেলায় অবস্থিত একটি শহর।  প্রশাসনিকভাবে শহরটি চাটখিল উপজেলার সদর। শহরটি চাটখিল উপজেলার বৃহত্তম শহর।

জনসংখ্যা
বাংলাদেশ আদমশুমারী ২০১১ অনুযায়ী চাটখিল শহরের মোট জনসংখ্যা ৩১,৩৯৫  জন যার মধ্যে ১৫,২৫৮ জন পুরুষ এবং ১৬,১৩৭ জন নারী। এ শহরের পুরুষ এবং নারী অনুপাত ৯৮৫। শহরে মোট হোল্ডিং সংখ্যা রয়েছে ৬,০৮৪টি।

ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৭.৯৩ মিটার।

প্রশাসন
১৯৯৫ সালে চাটখিল শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে চাটখিল পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ১৬টি মহল্লায় বিভক্ত। ১৩.৮১ বর্গ কি.মি. আয়তনের চাটখিল শহর এলাকাটি চাটখিল পৌরসভা দ্বারা পরিচালিত হয়।

শিক্ষা ব্যবস্থা
চাটখিল শহরের স্বাক্ষরতার হার হলো শতকরা ৭০.১ ভাগ।

গুরুত্বপূর্ণ শিক্ষা প্রতিষ্ঠানের মধ্যে রয়েছে চাটখিল সরকারি বালিকা উচ্চ বিদ্যালয়, চাটখিল আদর্শ সরকারি প্রাথমিক বিদ্যালয়,ভীমপুর সরকারি প্রাথমিক বিদ্যালয়, ভীমপুর বহুমুখী উচ্চ বিদ্যালয়, চাটখিল কামিল মাদরাসা ইত্যাদি

তথ্যসূত্র 

বাংলাদেশের শহর
চট্টগ্রাম বিভাগের জনবহুল স্থান
বড় পানকৌড়ি

বড় পানকৌড়ি (Phalacrocorax carbo) হলো সামুদ্রিক পাখির পানকৌড়ি পরিবারের সদস্য।  এটি একটি বড়সড় আকারের কালো রঙের পাখি যা প্রাচীন আমেরিকা ও উত্তর আমেরিকার আটলান্টিক উপকূলের বেশিরভাগ অঞ্চলে প্রজনন সম্পন্ন করে। বিশ্বের বিভিন্ন অংশে এদের আকারে প্রচুর পার্থক্য রয়েছে। তবে এপর্যন্ত  থেকে . পর্যন্ত ভরের পার্থক্য আছে বলে জানা গেছে।

চিত্রশালা

ভিডিও

তথ্যসূত্র 

পাখি পরিযান
নেপালের পাখি
বিশ্বজনীন পাখি
১৭৫৮-এ বর্ণিত পাখি
কার্ল লিনিয়াস কর্তৃক নামকরণকৃত ট্যাক্সা
কবিরহাট

কবিরহাট বাংলাদেশের দক্ষিণাঞ্চলের চট্টগ্রাম বিভাগের অন্তর্গত নোয়াখালী জেলায় অবস্থিত একটি শহর। প্রশাসনিকভাবে শহরটি কবিরহাট উপজেলার সদর। শহরটি কবিরহাট উপজেলার বৃহত্তম শহর।

জনসংখ্যা 
বাংলাদেশ আদমশুমারী ২০১১ অনুযায়ী কবিরহাট শহরের মোট জনসংখ্যা ১৭,৪৪৮ জন যার মধ্যে ৮,২২৪ জন পুরুষ এবং ৯,২২৪ জন নারী। এ শহরের পুরুষ এবং নারী অনুপাত ৮৯। শহরে মোট হোল্ডিং সংখ্যা রয়েছে ৩,২৪০টি।

ভৌগোলিক উপাত্ত 
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৯.৬১ মিটার।

প্রশাসন 
১৯৯২ সালে কবিরহাট শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে কবিরহাট পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ১১টি মহল্লায় বিভক্ত । ৯.৭৪ বর্গ কি.মি. আয়তনের কবিরহাট শহর এলাকাটি কবিরহাট পৌরসভা দ্বারা পরিচালিত হয়।

শিক্ষা ব্যবস্থা 
কবিরহাট শহরের স্বাক্ষরতার হার হলো শতকরা ৬১.৭ ভাগ।

তথ্যসূত্র 

বাংলাদেশের শহর
চট্টগ্রাম বিভাগের জনবহুল স্থান
এম এ জব্বার

এম এ জব্বার (৩০ নভেম্বর ১৯৩২-১৮ আগস্ট ২০২০) জাতীয় পার্টির রাজনীতিবিদ এবং পিরোজপুর-৩ ও পিরোজপুর-৪ আসনের সাবেক জাতীয় সংসদ সদস্য। তাকে ১৯৭১ সালে বাংলাদেশের মুক্তিযুদ্ধের সময় সংঘটিত মানবতা বিরোধী অপরাধ ও গণহত্যার বিরুদ্ধে চারটি অভিযোগে দোষী সাব্যস্ত করে ফেব্রুয়ারি ২০১৫ সালে আমৃত্যু কারাদণ্ড দেওয়া হয়েছিল।

জন্ম ও প্রাথমিক জীবন 
এম এ জব্বার ৩০ নভেম্বর ১৯৩২ সালে পিরোজপুর জেলায় জন্মগ্রহণ করেন। তিনি ইঞ্জিনিয়ারিং ডিগ্রি অর্জন করেন।

রাজনৈতিক ও কর্মজীবন 
ইঞ্জিনিয়ার আবদুল জব্বার মুসলিম লীগের রাজনীতিতে যুক্ত ছিলেন।  তিনি ১৯৬৪ সালে পূর্ব পাকিস্তান প্রাদেশিক পরিষদের এমপিএ নির্বাচিত হয়েছিলেন। এরশাদ সরকার গঠন করলে তিনি জাতীয় পার্টিতে যোগদিয়ে জাতীয় পার্টির কেন্দ্রীয় কমিটির ভাইস চেয়ারম্যান ছিলেন।

তিনি পিরোজপুর-৪ আসন থেকে ১৯৮৬ সালের তৃতীয় ও পিরোজপুর-৩ ও আসন থেকে ১৯৮৮ সালের চতুর্থ জাতীয় সংসদ নির্বাচনে সংসদ সদস্য নির্বাচিত হয়েছিলেন।

যুদ্ধাপরাধ ও অন্যান্য অভিযোগ 
আন্তর্জাতিক অপরাধ ট্রাইব্যুনাল প্রসিকিউশন অনুসারে, জব্বার মঠবাড়িয়া শান্তি (পিস) কমিটির চেয়ারম্যানের দায়িত্ব পালনকালে রাজাকার বাহিনী গঠনে তিনি মুখ্য ভূমিকা পালন করেছিলেন এবং যুদ্ধাপরাধ করেছিলেন।  ১৯৭১ সালে পিরোজপুরে হত্যা, গণহত্যা, লুটপাট ও জোরপূর্বক ধর্মান্তরের জন্য তারা তার বিরুদ্ধে পাঁচটি অভিযোগ আনে:

 মুক্তিযুদ্ধের সময় মঠবাড়িয়ার ফুলঝুরিতে দুজন মুক্তিযোদ্ধা হত্যা। পিরোজপুরের নাথপাড়া ও কুলুপড়ায় ১০০ টিরও বেশি বাড়িঘর জ্বালিয়ে দেওয়া ও মুক্তিপণ। 
 ফুলঝুরিতে একজনকে হত্যা করা, লুটপাটের আগে ৩৬০ টি বাড়িতে আগুন ধরিয়ে দেয়া।
 পিরোজপুরের নোলি গ্রামে ১১ জনকে হত্যা, সেখানে 6০ টি বাড়িতে লুটপাট ও আগুন ধরিয়ে দেওয়া।
 ফুলঝুরিতে ২০০ হিন্দুকে জোর করে ধর্মান্তরিত করা। 
 আঙ্গুলকাটা ও মঠবাড়িয়া থেকে ৩৭ জনকে আটক করে, তাদের মধ্যে ২২ জন নিহত এবং গুরুতর আহত হয়। 

মে ২০১৪ সালে জব্বারের বিরুদ্ধে গ্রেপ্তারি পরোয়ানা জারি করা হয়েছিল।  তদন্তকারীদের মতে, তিনি এখন যুক্তরাষ্ট্রে বসবাস করছেন।

মৃত্যু 
এম এ জব্বার ১৮ আগস্ট ২০২০ আমেরিকার ফ্লোরিডায় মৃত্যুবরণ করেন।

তথ্যসূত্র 

২০২০-এ মৃত্যু
১৯৩২-এ জন্ম
যুদ্ধাপরাধের অভিযোগে দণ্ডপ্রাপ্ত
পিরোজপুর জেলার রাজনীতিবিদ
জাতীয় পার্টির রাজনীতিবিদ
তৃতীয় জাতীয় সংসদ সদস্য
চতুর্থ জাতীয় সংসদ সদস্য
অপরাধে দোষী সাব্যস্ত বাংলাদেশী রাজনীতিবিদ
পিরোজপুর জেলার ব্যক্তি
ষষ্ঠ জাতীয় সংসদ সদস্য
সেনবাগ

সেনবাগ বাংলাদেশের দক্ষিণাঞ্চলের চট্টগ্রাম বিভাগের অন্তর্গত নোয়াখালী জেলায় অবস্থিত একটি শহর।  প্রশাসনিকভাবে শহরটি সেনবাগ উপজেলার সদর। শহরটি সেনবাগ উপজেলার বৃহত্তম শহর।

জনসংখ্যা
বাংলাদেশ আদমশুমারী ২০১১ অনুযায়ী সেনবাগ শহরের মোট জনসংখ্যা ২৬,৮০৭  জন যার মধ্যে ১২,৬৩৭ জন পুরুষ এবং ১৪,১৭০ জন নারী। এ শহরের পুরুষ এবং নারী অনুপাত ৮৯। শহরে মোট হোল্ডিং সংখ্যা রয়েছে ৫,১২০টি।

ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ১০.৫১ মিটার।

প্রশাসন
২০০২ সালে সেনবাগ শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে সেনবাগ পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ১৫টি মহল্লায় বিভক্ত । ১৪.৮৭ বর্গ কি.মি. আয়তনের সেনবাগ শহরের ৮.০১ বর্গ কি.মি. এলাকা সেনবাগ পৌরসভা দ্বারা পরিচালিত হয়।

শিক্ষা ব্যবস্থা
সেনবাগ শহরের স্বাক্ষরতার হার হলো শতকরা ৬১.৭ ভাগ।

তথ্যসূত্র 

বাংলাদেশের শহর
চট্টগ্রাম বিভাগের জনবহুল স্থান
ছোট পানকৌড়ি

ছোট পানকৌড়ি (Microcarbo niger) সামুদ্রিক পাখির পানকৌড়ি পরিবারের সদস্য। ভারতীয় পানকৌড়ির তুলনায় সামান্য ছোট এবং এর একটি ছোট চঞ্চু রয়েছে। এরা দক্ষিণ এশিয়ায় ব্যাপকভাবে বিচরণ করে এবং এদেরকে পূর্বদিকে জাভা পর্যন্ত পাওয়া যায়। তবে জাভাতে এটি কখনও কখনও জাভাই পানকৌড়ি নামে পরিচিত হয়ে থাকে।

বর্ণনা

পক্ষিবিদ ভিয়েলোট ১৮১৭ সালে এই প্রজাতিটিকে হাইড্রোকোরাক্স নাইজার হিসাবে বর্ণনা করেছিলেন। হাইড্রোকোরাক্সের আক্ষরিক অর্থ জল কাক। পরে এটি ফ্যালাক্রোকোরাক্স গণের অন্যান্য প্রাণীর সাথে অন্তর্ভুক্ত করা হয়েছিল, তবে কিছু গবেষণায় মাইক্রোকার্বো গণের অধীনে ছোট "মাইক্রোকরমরেন্টস" নামে এদেরকে অন্তর্ভুক্ত করে রাখা হয়েছে।

আবাসস্থল
ছোট পানকৌড়ি ভারত, শ্রীলঙ্কা, বাংলাদেশ, পাকিস্তান এবং নেপাল এর নিম্নভূমি জুড়ে পাওয়া যায়। মিয়ানমার, থাইল্যান্ড, লাওস, কম্বোডিয়া এবং ইন্দোনেশিয়ার বিভিন্ন অঞ্চলেও এদেরকে পাওয়া যায়। এটি হিমালয়ে পাওয়া যায় নি, তবে লাদাখে কিছু যাযাবর ছোট পানকৌড়ি পাখি দেখা গেছে। এরা জলাভূমিতে বাস করে, ছোট ছোট পুকুর থেকে শুরু করে বড় হ্রদ এবং কখনও কখনও জোয়ার বা স্রোতের মোহনায়ও বাস করে।

তথ্যসূত্র 

পাখি পরিবার
নেপালের পাখি
দক্ষিণ এশিয়ার পাখি
দক্ষিণ-পূর্ব এশিয়ার পাখি
১৮১৭-এ বর্ণিত পাখি
সোনাইমুড়ী

সোনাইমুড়ী বাংলাদেশের দক্ষিণাঞ্চলের চট্টগ্রাম বিভাগের অন্তর্গত নোয়াখালী জেলায় অবস্থিত একটি শহর।  প্রশাসনিকভাবে শহরটি সোনাইমুড়ী উপজেলার সদর। শহরটি সোনাইমুড়ী উপজেলার বৃহত্তম শহর।

জনসংখ্যা
বাংলাদেশ আদমশুমারী ২০১১ অনুযায়ী সোনাইমুড়ী শহরের মোট জনসংখ্যা ৩৪,২১৮  জন যার মধ্যে ১৬,৫৯০ জন পুরুষ এবং ১৭,৬২৮ জন নারী। এ শহরের পুরুষ এবং নারী অনুপাত ৯৪। শহরে মোট হোল্ডিং সংখ্যা রয়েছে ৬,১৬২টি।

ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ১১.৬৬ মিটার।

প্রশাসন
২০০৪ সালে সোনাইমুড়ী শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে  সোনাইমুড়ী পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ১৮টি মহল্লায় বিভক্ত । ১৩.১১ বর্গ কি.মি. আয়তনের সোনাইমুড়ী শহরের এলাকাটি  সোনাইমুড়ী পৌরসভা দ্বারা পরিচালিত হয়।

শিক্ষা ব্যবস্থা
সোনাইমুড়ী শহরের স্বাক্ষরতার হার হলো শতকরা ৬২.০ ভাগ।

তথ্যসূত্র 

বাংলাদেশের শহর
চট্টগ্রাম বিভাগের জনবহুল স্থান
এম এ জব্বার (দ্ব্যর্থতা নিরসন)

এম এ জব্বার নামটি দিয়ে বোঝানো হতে পারে -

 এম এ জব্বার -বাংলাদেশী রাজনীতিবিদ এবং পিরোজপুর-৩ ও পিরোজপুর-৪ আসনের সাবেক সাংসদ।
 এম. এ. জব্বার (রাজনীতিবিদ) -বাংলাদেশী রাজনীতিবিদ এবং সাতক্ষীরা-২ এর সাবেক সংসদ সদস্য।

আরও দেখুন 

 আবদুল জব্বার (ভাষা শহীদ), বাংলাদেশের ভাষা শহীদ।
 আব্দুল জব্বার, বাংলাদেশের জনপ্রিয় সংগীত শিল্পী।
 আবদুল জব্বার (জ্যোতির্বিজ্ঞানী), বাংলাদেশের জ্যোতির্বিজ্ঞানী।
 আবদুল জব্বার (বীর প্রতীক), স্বাধীনতা যুদ্ধের খেতাবপ্রাপ্ত মুক্তিযোদ্ধা।
 আবদুল জব্বার, স্বাধীনতা যুদ্ধের খেতাবপ্রাপ্ত মুক্তিযোদ্ধা।
 আবদুল জব্বার খান (বীর প্রতীক), স্বাধীনতা যুদ্ধের খেতাবপ্রাপ্ত মুক্তিযোদ্ধা।
ইরানি রক

ইরানি রক (কখনও কখনও রকা রেড বলে উল্লেখিত) মূলত ইরানি শিল্পীদের সৃষ্ট রক সঙ্গীতকে বোঝায়। চল্লিশ দশকের শেষের দিক থেকে ইরানে রক সঙ্গীত জনপ্রিয় হয়ে উঠেছে, কুরুশ ইয়াঘমই, ফারহদ মেহরাদ, ফেরেদুন ফোরফি এবং হাবিব মহেবিয়ার মতো গায়কদের উত্থানের সাথে, তবে সাংস্কৃতিক বিপ্লবের পরে তা বাধাপ্রাপ্ত হয়েছিল। বেশিরভাগ রক ধারায় ইলেকট্রিক গিটার এবং বেস গিটার এবং ড্রাম এই ধরনের বাদ্যযন্ত্রই এই ধারার প্রধান যন্ত্র। কখনো কখনো ছন্দ এবং চিহ্নগুলি সামঞ্জস্য করার কাজে কিবোর্ডের ব্যবহার রয়েছে।

ইরানি রক সঙ্গীত প্রধানত ব্রিটিশ রক, আমেরিকান রক এবং ইউরোপিয় ধারায় প্রভাবিত। ইরানি সঙ্গীত পরিবেশনকারীদের কারণে, এই ধারার সমস্ত ধরনের ইরানি ছন্দ এবং সুরগুলি অন্যান্য রক ধারা থেকে স্বতন্ত্র। ইরানি রক ধারার সঙ্গীত বর্তমান যুগেও ইরানের আইনি ধারায় স্বীকৃত নয়। এই ধারার অধিকাংশ ব্যান্ড এবং সঙ্গীতশিল্পী আন্ডারগ্রাউন্ডে পরিবেশন করে থাকে। ২০০৯ সালের কাসি আজ গোরবেহায়ে ইরানি খাবার নাদারেহ ইরানি চলচ্চিত্রে এই সম্পর্কে চিত্রায়িত হয়েছে।

ব্রিটিশ আগ্রাসন শুরু হওয়ার সাথে সাথে ইরানে রক সঙ্গীত চর্চার সূচনা ঘটেছিল। দ্য বিটল্‌স, দা ডেভ ক্লার্ক ফাইভ, বিল হ্যালি অ্যান্ড হিজ কমেট্‌স, এবং পরবর্তী সময়ে পিংক ফ্লয়েড, লেড জেপেলিন এবং ডিপ পার্পল ইরানের রক ধারায় দুর্দান্ত প্রভাব বিস্তার করেছে।

তথ্যসূত্র

বহিঃসংযোগ 
 MTV report: Iranian band Hypernova tours in New York City 
 BBC Report on O-Hum's first state sanctioned public concert
 BBC: "Fresh Iranian bands ready to rock"
 The Guardian: Rock bands struggling to be heard in Iran
 Christian Science Monitor: "You say you want a revolution? Iran bands rock on."
 The Boston Phoenix: "IRAN SO FAR AWAY: Tehran rockers 127 make it to America at last"

সঙ্গীত দৃশ্য
ইরানি রক সঙ্গীত
ইরানি সঙ্গীত ধারা
২০শ শতকের সঙ্গীত ধারা
১৯৬০-এর দশকের সঙ্গীত
রক সঙ্গীত ধারা
গ্রিন লাইফ মেডিকেল কলেজ

গ্রিন লাইফ মেডিকেল কলেজ  হলো বাংলাদেশের একটি বেসরকারি মেডিকেল স্কুল। ২০০৮ সালে এটি রাজধানী ঢাকার গ্রিনরোডে প্রতিষ্ঠিত হয়। এটি ঢাকা বিশ্ববিদ্যালয় অধিভুক্ত একটি কলেজ। এটি একটি অলাভজনক প্রাইভেট মেডিকেল কলেজ।

কলেজটি পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল এন্ড ডেন্টাল কাউন্সিল কর্তৃক স্বীকৃত।

ইতিহাস
২০০৫ সালে দেশের ৫০ জন ডাক্তার মিলে একটি হাসপাতাল প্রতিষ্ঠা করেন। নাম দেন গ্রিন লাইফ হাসপাতাল। পরবর্তীতে ২০০৯ সালে প্রতিষ্ঠিত হয় গ্রিন লাইফ মেডিকেল কলেজ।

শিক্ষা কার্যক্রম
এই কলেজটি ২০০৯ সালে প্রতিষ্ঠা লাভ করে। কলেজটি ২০১০ সালে প্রথম ব্যাচে ৫১ জন শিক্ষার্থী ভর্তির মাধ্যমে কার্যক্রম শুরু করে। প্রতিষ্ঠার পর থেকে কলেজটি দ্রুত বিকাশ লাভ করেছে। বর্তমানে প্রতি বছর ১১০ জন শিক্ষার্থীকে ভর্তি করানো হয়। এর মধ্যে বিদেশী শিক্ষার্থীদের জন্য বেশ কয়েকটি আসন সংরক্ষিত। বর্তমানে ৭৬ জন বিদেশী শিক্ষার্থী পড়াশোনা করছে, তাদের মধ্যে ৫০ জন শিক্ষার্থী পুরুষ এবং ১৬ জন মহিলা।

অবকাঠামো 
মেডিকেল কলেজ ও হাসপাতাল কমপ্লেক্স রোগীদের জন্য প্রায় ৫০০ শয্যা বিশিষ্ট দুটি বহুতল সম্পূর্ণ শীতাতপ নিয়ন্ত্রিত ভবনে প্রতিষ্ঠিত হয়েছে। বিল্ডিংটি অত্যাধুনিক অবকাঠামোতে সজ্জিত বহির্বিভাগ এবং রোগীদের পর্যাপ্ত সুবিধা রয়েছে।

এটির পনেরো তলা বিশিষ্ট নিজস্ব একাডেমিক বভন রয়েছে, জানুয়ারি ২০১৮ থেকে এই ভবনে কার্যক্রম পরিচালনা করে থাকে, এর আগে হাসপাতাল ভবনে সমস্ত একাডেমিক কার্যক্রম পরিচালিত হতো। আরও বিস্তারের জন্য মেডিকেল কলেজটির পূর্বাচল নতুন শহরে ২০০ দশমিক দশমিক জমি রয়েছে।

আরও দেখুন 
 বাংলাদেশের মেডিকেল কলেজসমূহের তালিকা।

তথ্যসূত্র

বহিঃসংযোগ
অফিসিয়াল ওয়েবসাইট

বাংলাদেশের বেসরকারি মেডিকেল কলেজ
২০০৮-এ প্রতিষ্ঠিত শিক্ষাপ্রতিষ্ঠান
২০০৮-এ প্রতিষ্ঠিত
২০০৮-এ বাংলাদেশে প্রতিষ্ঠিত
বড় খোঁপাডুবুরি

বড় খোঁপাডুবুরি (Podiceps cristatus) হলো জলবাসী পাখির খোঁপাডুবুরি পরিবারের সদস্য যারা দীর্ঘকালীন সঙ্গম প্রদর্শনের জন্য খ্যাত। এর বৈজ্ঞানিক নামটি লাতিন থেকে এসেছে: পডিসিপস গণের নাম এসেছে  থেকে এবং ক্রিস্ট্যাটাস হলো এদের প্রজাতিগত নাম যার অর্থ "ঝুঁটিওয়ালা"।

বর্ণনা 
বড় খোঁপাডুবুরি হলো খোঁপাডুবুরি বা গ্রীব পরিবারের বৃহত্তম সদস্য যেটি প্রাচীন বিশ্বে পাওয়া যায়, আমেরিকায় এর কিছু বৃহৎ প্রজাতি বাস করে। এরা সাধারণত  লম্বা হয়,  উইংস্প্যান এবং  ওজন বিশিষ্ট।

তরুণ বড় খোঁপাডুবুরিরা স্বতন্ত্র কারণ তাদের মাথা কালো এবং সাদা রঙের ডোরাকাটা। কিন্তু প্রাপ্তবয়স্ক হয়ে উঠলে এই চিহ্নগুলো মুছে যায়।

আবাসস্থল  

বড় খোঁপাডুবুরি মিঠাপানির হ্রদে উদ্ভিজ্জ অঞ্চলে বড় খোঁপাডুবুরি বংশবৃদ্ধি করে থাকে। এর একটি উপ-প্রজাতি পি. সি.  ক্রিস্ট্যাটাস (P. c. cristatus) ইউরোপ এবং এশিয়া জুড়ে পাওয়া যায়। এটি এর পরিসরের মধ্য পশ্চিমের বাসিন্দা, তবে শীতল অঞ্চলগুলো থেকে স্থানান্তরিত হয়েছে।

বীথিকা

তথ্যসূত্র

আফ্রিকার পাখি
ইউরেশিয়ার পাখি
ওশেনিয়ার পাখি
১৭৫৮-এ বর্ণিত পাখি
নেপালের পাখি
কার্ল লিনিয়াস কর্তৃক নামকরণকৃত ট্যাক্সা
নলছিটি

নলছিটি বাংলাদেশের দক্ষিণাঞ্চলের বরিশাল বিভাগের অন্তর্গত ঝালকাঠি জেলায় অবস্থিত একটি শহর। প্রশাসনিকভাবে শহরটি নলছিটি উপজেলার সদর। শহরটি নলছিটি উপজেলার বৃহত্তম এবং প্রধান শহরাঞ্চল।

জনসংখ্যা
বাংলাদেশ আদমশুমারী ২০১১ অনুযায়ী নলছিটি শহরের মোট জনসংখ্যা ৩০,৮০৫ জন যার মধ্যে ১৪,৭০৬ জন পুরুষ এবং ১৬,০৯৯ জন নারী। এ শহরের পুরুষ এবং নারী অনুপাত ৯১। শহরে মোট হোল্ডিং রয়েছে ৭০৫৩টি।

ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৬.০৭ মিটার।

প্রশাসন
১৮৭৫ সালে নলছিটি শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে নলছিটি পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ১৪টি মহল্লায় বিভক্ত ।  ২৩.৩২ বর্গ কি.মি. আয়তনের নলছিটি শহর এলাকাটি নলছিটি পৌরসভা দ্বারা পরিচালিত হয়।

শিক্ষা ব্যবস্থা
নলছিটি শহরের স্বাক্ষরতার হার হলো শতকরা ৬৬.১ ভাগ।

তথ্যসূত্র 

বাংলাদেশের শহর
বরিশাল বিভাগের জনবহুল স্থান
ধনবাড়ী নওয়াব ইনস্টিটিউশন

সরকারি ধনবাড়ী নওয়াব ইনস্টিটিউশন বাংলাদেশের টাঙ্গাইল জেলার ধনবাড়ী উপজেলায় অবস্থিত একটি শিক্ষাপ্রতিষ্ঠান। ১৯১০ সালের ১৪ ডিসেম্বর ধনবাড়ী জমিদার বাড়ির তৎকালীন নবাব সৈয়দ নওয়াব আলী চৌধুরী প্রতিষ্ঠানটি প্রতিষ্ঠা করেন।

ইতিহাস
১৯১০ সালে প্রতিষ্ঠাকালীন প্রধান শিক্ষক হিসেবে নিয়োগ পান চন্দ্রনাথ তালুকদার এবং পরিচালনা কমিটির প্রধান ছিলেন মৌলভি রোস্তম আলী। ১৯২৯ সালে বিদ্যালয় ভবন নির্মণ করা হয়। ১১টি কক্ষ বিশিষ্ট মূল ভবনটি দৈর্ঘ্যে ২৩০ ফুট এবং প্রস্থ ৩০ ফুট। মূল ভবনে শিক্ষকদের অফিস কক্ষসহ গ্রন্থগার ও মিলনায়তন অবস্থিত। ১৯৬১ থেকে ১৯৬৬ সালের মধ্যে ভবনটির উত্তর দিকে আরো বৃদ্ধি করা হয়।এতে বর্তমানে ১ টি দ্বিতল ভবন ও ৩ টি একতলা এবং একটি টিনের ঘর নিয়ে প্রাতিষ্ঠানিক কার্যক্রম চালিয়ে যাচ্ছে। 

প্রতিষ্ঠানটি ধনবাড়ি জমিদার বাড়ি কমপ্লেক্সের মধ্যেই অবস্থিত। এর উত্তরে নবাব বাড়ি এবং সংলগ্ন ধনবাড়ী মসজিদ ও দিঘি। প্রতিষ্ঠানটিতে একটি খেলার মাঠ রয়েছে যার আয়তন ৩.৪৪ একর। বিদ্যালয়টি বাংলাদেশের জাতীয় মহাসড়ক এন৪ এর উত্তর পূর্ব পাশে অবস্থিত।

তথ্যসূত্র

১৯১০-এ প্রতিষ্ঠিত শিক্ষাপ্রতিষ্ঠান
ধনবাড়ী উপজেলা
লালঠোঁটি বিষুবীয়া

লালঠোঁটি বিষুবীয়া (Phaethon aethereus) হলো একটি গ্রীষ্মমণ্ডলীয় বিষুবীয়া পাখি, গ্রীষ্মমণ্ডলীয় মহাসাগরের সাথে ঘনিষ্ঠভাবে সম্পর্কিত তিনটি সামুদ্রিক পাখিপ্রজাতির মধ্যে একটি এবং এটি বোটসওয়াইন পাখি নামেও পরিচিত।

আচরণ
সমুদ্রের উপর দিয়ে উড়ে যাওয়ার সময় লালঠোঁট বিষুবীয়া  গতিতে উড়তে পারে সমুদ্রের ন্যূনতম   ওপর দিয়ে ভ্রমণ করছে। এরা দাঁড়াতে পারে না এবং হাঁটায়ও পারদর্শী নয়। এদের পালকগুলো জলরোধী এবং পানিতে অডুবনীয়।

মানুষের সাথে সম্পর্ক
বার্মুডায় আদিবাসী নয় এমন একটি পাখি লালঠোঁটি বিষুবীয়ার ছবি বারমুডিয়ান ৫০ ডলারে ছাপানোকে একটি ত্রুটি বা ভুল হিসেবে দেখানো হয়েছিল এবং পরবর্তীতে বারমুডায় পাওয়া যায় এমন একটি সাদা-লেজযুক্ত ট্রপিকবার্ড দ্বারা ২০১২ সালে প্রতিস্থাপন করা হয়েছিল।

তথ্যসূত্র 

কেপ ভার্দের পাখি
মধ্যপ্রাচ্যের পাখি
১৭৫৮-এ বর্ণিত পাখি
কার্ল লিনিয়াস কর্তৃক নামকরণকৃত ট্যাক্সা
ওড়িয়া লিপি

ওড়িয়া লিপি (); ওডিশা বা ওড়িশা লিপি নামেও পরিচিত) হলো একটি লিখন পদ্ধতি যা ব্যবহৃত হয় ওড়িয়া ভাষা লিখতে ও পড়তে। ওড়িয়া লিপির গঠন গোলাকার।

সংখ্যাগণনা

নিকট লিপির সাথে ওড়িয়া লিপির তুলনা 
গোলাকারের ওড়িয়া লিপি পশ্চিম ও উত্তর প্রতিবেশী দেবনাগরীর তুলনায় দক্ষিণ প্রতিবেশী তেলুগু এবং উত্তর প্রতিবেশী বাংলার সাথে ঘনিষ্ঠ সম্পর্ককে নির্দেশ করে।

স্বর চিহ্ন

ব্যঞ্জনচিহ্ন

স্বর ডায়াক্রিটিক বা কারচিহ্ন 

   -এর উচ্চারণ বাংলা, মালয়ালম, সিংহলী, তামিল, গ্রন্থ, বর্মী (বার্মিজ), খমের এবং থাইয়ের মতো দক্ষিণ-পূর্ব এশিয়ান লিপিগুলির সদৃশ, তবে এটি দেবনাগরী, গুজরাটি, গুরুমুখী, কন্নড়, তেলুগু এবং তিব্বতি থেকে স্পষ্টত আলাদা।

ইউনিকোড 

ওডিয়ার লিপি ইউনিকোড স্ট্যান্ডার্ডে ১৯৯১ এর সংস্করণ ১.০ প্রকাশের সাথে যুক্ত হয়েছিল।

The Unicode block for Odia is U+0B00–U+0B7F:

তথ্যসূত্র 

ভারতের সরকারিভাবে ব্যবহৃত লিখন পদ্ধতি
ওড়িশার সংস্কৃতি
ওড়িয়া ভাষা
ব্রাহ্মী লিপি
ভারতের ভাষাগত ইতিহাস
মহিউদ্দিন আহমেদ (রাজনীতিবিদ)

মহিউদ্দিন আহমেদ (১৫ জানুয়ারি ১৯২৫ - ১২ এপ্রিল ১৯৯৭) বাংলাদেশ আওয়ামী লীগের একজন রাজনীতিবিদ, সাংসদ ও ভাষাসৈনিক ছিলেন। তিনি পান্না মিয়া নামেও পরিচিত ছিলেন। তিনি ১৯৭৩, ১৯৭৯ ও ১৯৯১ সালের জাতীয় নির্বাচনে সংসদ সদস্য নির্বাচিত হয়েছিলেন। ২০০০ সালে সবাজসেবা ও রাজনীতিতে অবদান রাখার জন্য সরকার তাকে মরণোত্তর একুশে পদকে ভূষিত করে।

জন্ম ও প্রাথমিক জীবন 
মহিউদ্দিন আহমেদ ১৫ জানুয়ারি ১৯২৫ পিরোজপুর জেলার মঠবাড়িয়ার গুলিসাখালীর মিয়া বাড়িতে জন্মগ্রহণ করেন। তার পিতা প্রাক্তন এমএলসি আজাহার উদ্দিন মিয়া (১৯২০-১৯২৬)।

রাজনৈতিক ও কর্মজীবন 
মহিউদ্দিন আহমেদ ব্রিটিশবিরোধী আন্দোলন, মাতৃ ভাষা আন্দোলন, স্বাধীনতা সংগ্রামের সংগঠক। পূর্ব পাকিস্তানে ও বাংলাদেশে অনুষ্ঠিত সকল রাজনৈতিক আন্দোলনে তিনি ঘনিষ্ঠভাবে যুক্ত ছিলেন। ব্রিটিশ-পরবর্তী পাকিস্তান আমলের শুরুতে তিনি মুসলিম লীগের কর্মী ছিলেন। আওয়ামী লীগে যোগ দিয়ে সর্বশেষ তিনি প্রেসিডিয়াম সদস্য ছিলেন। ১৯৫৪ সালে তিনি যুক্তফ্রন্টের প্রার্থী হিসেবে মঠবাড়িয়া থেকে এমএলএ নির্বাচিত হন। স্বাধীন বাংলাদেশে তিনি বিলুপ্ত বাকেরগঞ্জ-১৮ আসন থেকে ১৯৭৩ সালের প্রথম, বাকেরগঞ্জ-১৭ আসন থেকে ১৯৭৯ সালের দ্বিতীয় ও পিরোজপুর-৩ আসন থেকে ১৯৯১ সালের পঞ্চম জাতীয় নির্বাচনে সংসদ সদস্য নির্বাচিত হয়েছিলেন।

মৃত্যু 
মহিউদ্দিন আহমেদ ১২ এপ্রিল ১৯৯৭ সালে মৃত্যুবরণ করে। তাকে ঢাকাস্থ মিরপুর বুদ্ধিজীবী কবরস্থানে সমাহিত করা হয়।

তথ্যসূত্র 

১৯২৫-এ জন্ম
১৯৯৭-এ মৃত্যু
পিরোজপুর জেলার রাজনীতিবিদ
বাংলাদেশ আওয়ামী লীগের রাজনীতিবিদ
প্রথম জাতীয় সংসদ সদস্য
দ্বিতীয় জাতীয় সংসদ সদস্য
পঞ্চম জাতীয় সংসদ সদস্য
বাংলাদেশের স্বাধীনতা যুদ্ধে জড়িত ব্যক্তি
সমাজসেবায় একুশে পদক বিজয়ী
বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য
মিরপুর শহীদ বুদ্ধিজীবী কবরস্থানে সমাধিস্থ
একুশে পদক বিজয়ী
বাংলাদেশ কৃষক শ্রমিক আওয়ামী লীগের রাজনীতিবিদ
ইউনিকোডে ওড়িয়া লিপি

ওড়িয়া একটি ইউনিকোড ব্লক যা ভারতের ওড়িশা রাজ্যের ওড়িয়া (ওড়িয়া), খোন্ডি এবং সাঁওতালি ভাষার বর্ণগুলো ধারণ করে।

ইউনিকোড চার্ট

তথ্যসূত্র 

ইউনিকোড ব্লক
ওড়িয়া ভাষা
সাঁওতালি ভাষা
সুনীল অর্থনীতি

সুনীল অর্থনীতি বা blue economy অর্থনীতির এমন একটি বিষয় যেখানে একটি দেশের সামুদ্রিক পরিবেশ কিংবা সামুদ্রিক সম্পদের সুষ্ঠ ব্যবহার ও রক্ষণাবেক্ষন নিয়ে আলোচনা করা হয়।

সুনীল অর্থনীতি বা ব্লু-ইকোনমি হচ্ছে সমুদ্রের সম্পদ নির্ভর অর্থনীতি।  সমুদ্রের বিশাল জলরাশি ও এর তলদেশের বিভিন্ন প্রকার সম্পদকে কাজে লাগানোর অর্থনীতি। অর্থাৎ, সমুদ্র থেকে আহরণকৃত যে কোন সম্পদ দেশের অর্থনীতিতে যুক্ত হয়, তাই ব্লু -ইকোনমির বা সুনীল অর্থনীতির পর্যায়ে পড়বে। 

সর্বপ্রথম ১৯৯৪ সালে বেলজিয়ামের অধ্যাপক গুন্টার পাউলি কোন দেশের অর্থনীতিকে শক্তিশালী করার জন্য একটি টেকসই ও পরিবেশ বান্ধব মডেল হিসেবে সুনীল অর্থনীতির ধারণা দেন। বর্তমানে সমুদ্র অন্যতম মূল্যবান প্রাকৃতিক সম্পদ। সমুদ্র, মাছ এবং মত্স্য সম্পদের মাধ্যমে খাবার চাহিদা মেটায়, মানুষ এবং পন্য পরিবহনের মাধ্যম হিসেবে ব্যবহূত হয়। এছাড়াও সমুদ্র নানা ধরনের প্রাকৃতিক খনিজ সম্পদ যেমন  বালি, লবণ, কবাল্ট, গ্রাভেল,  এবং কপার  ইত্যাদির আধার হিসেবে ব্যবহূত হয় এবং তেল ও গ্যাস আহরণ ক্ষেত্র হিসেবে সমুদ্র প্রয়োজন হয়। এসব উপাদান সমষ্টিকেই বলা হয় সুনীল অর্থনীতি (Blue Economy)|  সুনীল অর্থনীতির এর মূল উদ্দেশ্য হচ্ছে কর্মসংস্থান সৃষ্টিতে সহায়তা করা, দেশের সম্পদ বৃদ্ধি করা, সামাজিক পুঁজির সৃষ্টি করা, আয় বাড়ানো এবং সর্বোপরি পরিবেশে সঞ্চয়-বিনিয়োগের মধ্যে ভারসাম্য সৃষ্টি করা।

তথ্যসূত্র

প্রাকৃতিক সম্পদ
সম্পদ অর্থশাস্ত্র
গ্লোবাল ৫০০ রোল অফ অনার

জাতিসংঘের পরিবেশ প্রোগ্রাম ( ইউএনইপি ) বিশ্বব্যাপী ব্যক্তি ও সংস্থার পরিবেশগত সাফল্যকে স্বীকৃতি দিতে ১৯৮৭ সালে গ্লোবাল ৫০০ রোল অফ অনার প্রতিষ্ঠা করে।

 "ইউএনইপির গ্লোবাল ৫০০ রোল অফ অনার বিজয়ীরা বিশ্বব্যাপী বিকাশমান একটি বিস্তৃত এবং বর্ধমান পরিবেশগত আন্দোলনের সদস্য। তারা সেই পথটি নিয়েছে যা আমাদের বেশিরভাগ সময় বা যত্ন নেওয়ার ক্ষেত্রে দ্বিধা করে না। গ্লোবাল ৫০০ বিজয়ীদের সম্মানে, ইউএনইপি আশা করে যে অন্যরা তাদের অসাধারণ কাজ দ্বারা অনুপ্রাণিত হবে। " ক্লাউস টোফার  - ইউএনইপির নির্বাহী পরিচালক ২০০১

সর্বশেষ গ্লোবাল ৫০০ রোল অফ অনার পুরস্কার ২০০৩ সালে করা হয়েছিল। ২০০৫ সালে চ্যাম্পিয়নস অব দি আর্থ নামক ইউএনইপি পুরস্কারের উত্তরসূরি পদ্ধতি শুরু হয়েছিল।

পুরস্কারপ্রাপ্ত 
১৯৮৭ সালে পুরস্কারটি প্রতিষ্ঠার পর থেকে প্রাপ্তবয়স্ক ও যুব উভয় বিভাগেই ৭১৯ টিরও বেশি ব্যক্তি ও সংস্থা গ্লোবাল ৫০০ পুরস্কারে ভূষিত হয়েছে। বিশিষ্ট বিজয়ীদের মধ্যে হলেন:

 অনিল আগরওয়াল, ভারতের বিশিষ্ট পরিবেশবিদ।  
 স্যার ডেভিড অ্যাটেনবরো, পরিবেশগত টেলিভিশন প্রোগ্রামগুলির প্রযোজক।  
 আইডেলিসা বনেললি, ১৯৮৭ ডোমিনিকীয় প্রজাতন্ত্রের সামুদ্রিক জীববিজ্ঞানী যিনি প্রথম কুঁজো তিমির জন্য অভয়ারণ্য তৈরি করেছিলেন।  
 গ্রো হারলেম ব্রুন্ডল্যান্ড, নরওয়ের প্রাক্তন প্রধানমন্ত্রী।  
 জিমি কার্টার, আমেরিকার সাবেক রাষ্ট্রপতি। পরে তিনি নোবেল শান্তি পুরস্কার জিতেছিলেন।  
 জ্যাকস-ইয়ভেস কৌস্তু, ফরাসী সামুদ্রিক অন্বেষণকারী।  
 যুক্তরাজ্যের জেন গুডাল, বুনো শিম্পাঞ্জি এবং জলপাই বাবুুন নিয়ে তার গবেষণা অ-মানব প্রাইমেটদের জীবনের অন্তর্দৃষ্টি উন্মোচন করে।
 গ্যাব্রিয়েল লুইস-চার্লস, সেন্ট লুসিয়ার বিশিষ্ট পরিবেশবিদ।  
 ওয়াঙ্গেরী মাথেই, কেনিয়ার তৃণমূলের একটি পরিবেশ সংগঠন গ্রীন বেল্ট আন্দোলনের প্রতিষ্ঠাতা, পরে তিনি নোবেল শান্তি পুরস্কার জিতেছিলেন। 
 হারাডা মাসাজমি, জাপানী মেডিকেল গবেষক যিনি মিনামাতা রোগের গবেষণায় জড়িত ছিলেন।  
 ফ্রান্সিসকো "চিকো" মেন্ডেস, ব্রাজিলীয় রাবার টেপার যিনি আমাজন অরণ্যকে বাঁচাতে লড়াই করার সময় সময় হত্যার শিকার হন।  
 জর্জ মনবিওট, ব্রিটিশ সাংবাদিক এবং গবেষক।  
 স্টিফেন ও. অ্যান্ডারসন, মার্কিন যুক্তরাষ্ট্রের বিশিষ্ট পরিবেশবিদ যিনি স্ট্রেটস্ফেরিক ওজোন সুরক্ষার জন্য প্রয়াস চালান।   
 নিকিতা মইসিয়েভ একজন বিশিষ্ট রুশ বিজ্ঞানী, পারমাণবিক যুদ্ধ "পারমাণবিক হিম"-এর পরিণতি বিষয়ক শীর্ষস্থানীয় বিশেষজ্ঞ। 
 কেন সরো-ওয়াইভা, নাইজেরিয়ার পরিবেশ ও মানবাধিকার কর্মী, যিনি তাদের বদ্বীপের দূষিত করায় ওগনি জনগোষ্ঠীর বিরুদ্ধে প্রতিবাদের নেতৃত্ব দেন যার জন্য তার মৃত্যুদণ্ড কার্যকর করা হয়েছিল। 
 অ্যান্ড্রু সিমন্স, পরিবেশগত কর্মী এবং শিক্ষিকা  
 সেভেন সুজুকি, পরিবেশ কর্মী

আরো দেখুন 

পরিবেশগত মিডিয়া পুরস্কার

তথ্যসূত্র 

জাতিসংঘের সহায়ক সংস্থা
পরিবেশগত পুরস্কার